CELEX: 32006R0470
Language: hu
Date: 2006-03-22 00:00:00
Title: A Bizottság 470/2006/EK rendelete ( 2006. március 22. ) az 1063/2005/EK rendeletnek a cseh intervenciós hivatal birtokában lévő közönséges búza kivitelére vonatkozó folyamatos pályázati eljárás tárgyát képező mennyiség tekintetében történő módosításáról

23.3.2006   
            
            
               HU
            
            
               Az Európai Unió Hivatalos Lapja
            
            
               L 84/3
            
         
      A BIZOTTSÁG 470/2006/EK RENDELETE
   
   (2006. március 22.)
   az 1063/2005/EK rendeletnek a cseh intervenciós hivatal birtokában lévő közönséges búza kivitelére vonatkozó folyamatos pályázati eljárás tárgyát képező mennyiség tekintetében történő módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 6. cikkére,
   mivel:
   
               (1)
            
            
               Az 1063/2005/EK bizottsági rendelet (2) folyamatos pályázati eljárást nyitott meg a cseh intervenciós hivatal birtokában lévő 275 911 tonna közönséges búza kivitelére.
            
         
               (2)
            
            
               A Cseh Köztársaság tájékoztatta a Bizottságot intervenciós hivatalának azon szándékáról, hogy 120 000 tonnával növelni kívánja a kivitel céljából pályázati eljáráson meghirdetett mennyiséget. A rendelkezésre álló mennyiségekre és a piaci helyzetre való tekintettel helyénvaló kedvező elbírálásban részesíteni a Cseh Köztársaság kérelmét.
            
         
               (3)
            
            
               Ezért az 1063/2005/EK rendeletet ennek megfelelően módosítani kell.
            
         
               (4)
            
            
               Az e rendeletben foglalt intézkedések összhangban vannak a Gabonapiaci Irányítóbizottság véleményével,
            
         ELFOGADTA EZT A RENDELETET:
   1. cikk
   Az 1063/2005/EK rendelet 2. cikkének helyébe a következő szöveg lép:
   
      „2. cikk
      A pályázati felhívás 395 911 tonna közönséges búza maximális mennyiségére vonatkozik, harmadik országokba irányuló kivitelre, Albánia, Bosznia és Hercegovina, Bulgária, Horvátország, Liechtenstein, Macedónia Volt Jugoszláv Köztársaság, Románia, Svájc, valamint Szerbia és Montenegró (3) kivételével.
   
   2. cikk
   Ez a rendelet az Európai Unió Hivatalos Lapjában való közzétételének napján lép hatályba.
   
      Ez a rendelet teljes egészében kötelező, és közvetlenül alkalmazandó valamennyi tagállamban.
      Kelt Brüsszelben, 2006. március 22-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 270., 2003.10.21., 78. o. Az 1154/2005/EK bizottsági rendelettel (HL L 187., 2005.7.19., 11. o.) módosított rendelet.
   
      (2)  HL L 174., 2005.7.7., 36. o. A legutóbb az 1535/2005/EK bizottsági rendelettel (HL L 247., 2005.9.23., 3. o.) módosított rendelet.
   
      (3)  Beleértve az Egyesült Nemzetek Biztonsági Tanácsának 1999. június 10-i 1244. állásfoglalása alapján meghatározott Koszovót.”